Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 724/12/5507	Námestovo, 29.4.2014
EEČ : 2-41-52-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Námestovo
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Námestovo zo dňa 15.2.2013, spisová značka Pv 724/12/5507, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 15. 9. 2012 v čase okolo 23. 30 hod. na ihrisku v obci XXXXX, ktoré sa nachádza na nižnom konci pri miestnom potoku zv. Pohoranka, fyzicky napadol XXXXX, nar. XXXXX a to tak, že ho trikrát udrel zatvorenou päsťou pravej ruky do oblasti tváre, čím mu spôsobil zlomeninu nosových kostí bez posunu kostných úlomkov, pomliaždenie a podkožný krvný výron v oblasti ľavej očnice a otras mozgu ľahkého stupňa s adekvátnou dobou liečenia od 15. 9. 2012 do 8. 10. 2012, 

Uznesením prokurátora Okresnej prokuratúry Námestovo zo dňa 15.2.2013, spisová značka Pv 724/12/5507, bola určená obvinenému skúšobná doba v trvaní 12 mesiacov.
Odôvodnenie:
Prokurátor Okresnej prokuratúry v Námestove uznesením sp. zn. Pv 724/12/5507 zo dňa 15. 02. 2013 podľa § 216 ods. 1 Trestného poriadku podmienečne zastavil trestné stíhanie obvineného XXXXX pre prečin výtržníctva podľa  § 364 ods. 1 písm. a/ Trestného zákona a iné.
 
	Podľa § 216 ods. 2 Trestného poriadku bola obvinenému určená skúšobná doba v trvaní 12 mesiacov, ktorá začala plynúť právoplatnosťou uznesenia o podmienečnom zastavení trestného stíhania, t. j. dňa 26. 02. 2013.

	Po uplynutí skúšobnej doby bol vyžiadaný na obvineného XXXXX odpis z registra trestov, správa z Okresného úradu Námestovo, odbor všeobecnej vnútornej správy, správa o povesti z Obce XXXXX, správa z Obvodného oddelenia PZ Námestovo a správa z Okresného riaditeľstva PZ Dolný Kubín na menovaného, pričom bolo zistené, že obvinený nebol počas plynutia skúšobnej doby súdom trestaný, ani priestupkovo sankcionovaný, pričom poškodený zaslal na tunajšiu prokuratúru potvrdenie o úhrade sumy 865,- EUR obvineným XXXXX, ako doklad o náhrade škody. Taktiež do súčasnosti nebolo vyšetrovateľom  PZ ani povereným príslušníkom PZ vedené trestné stíhanie voči jeho osobe. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Na základe všetkých vyššie popísaných skutočností som dospel k záveru, že obvinený v skúšobnej dobe viedol riadny život a podmienečné zastavenie trestného stíhania splnilo svoj účel, preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Michalík
prokurátor